Diari Oficial de la Generalitat Valenciana


Sumari del DOGV 6791, del 07-06-2012 (2012/5496)

RESOLUCIÓ de 29 de maig de 2012, de la directora de l'Agència Valenciana de Mobilitat, per la qual es convoquen proves per a l'obtenció del carnet de conductor de taxi en les àrees de prestació conjunta de València i Camp de Morvedre.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6791

Data del DOGV
:   07-06-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/5496


Data del document
:   29-05-2012

Organisme emissor
:   Agència Valenciana de Mobilitat

Tipus de document
:   Resolució

RESOLUCIÓ de 29 de maig de 2012, de la directora de l'Agència Valenciana de Mobilitat, per la qual es convoquen proves per a l'obtenció del carnet de conductor de taxi en les àrees de prestació conjunta de València i Camp de Morvedre. [2012/5496]  
L'article 49 de la Llei 6/2011, d'1 d'abril, de la Generalitat, de Mobilitat de la Comunitat Valenciana, establix que els titulars que presten el servici personalment i els que ho facen per raó de relació laboral hauran de complir entre altres el requisit de la capacitació professional obtingut d'acord amb el procediment establit reglamentàriament.  
  
El punt 4 de la disposició transitòria tercera d'eixa mateixa llei establix que «mentres no es desenrotllen reglamentàriament els requisits i la forma d'obtenció de la capacitació professional, el carnet del taxi serà considerat com a tal als efectes oportuns».  
La Resolució de 7 de gener de 1997, de la Direcció General de Transports (DOGV núm. 2908, de 14 de gener), establix que les proves per a l'obtenció del carnet de conductor en les Àrees de Prestació Conjunta de la Comunitat Valenciana seran convocades per l'òrgan competent.  
La Resolució de 30 de març de 1998, dictada per eixa mateixa direcció general (DOGV núm. 3233, de 30 d'abril), preveu que les proves seran convocades amb una periodicitat mínima de dos vegades a l'any, possibilitant la celebració de convocatòries extraordinàries.  
Ambdós resolucions van ser adoptades per raó de les competències atribuïdes a la Direcció General de Transports per l'Orde de 20 de desembre de 1996, de la Conselleria d'Obres Públiques, Urbanisme i Transports (DOGV núm. 2902, de 3 de gener de 1997).  
En atenció de totes estes consideracions i d'acord amb l'article 23 dels Estatuts de l'Entitat Pública de Transport Metropolità de València, i l'article 44 de la Llei 6/2011, d'1 d'abril, de la Generalitat, de Mobilitat de la Comunitat Valenciana, resolc:  
  
Primer  
Convocar la celebració de les proves per a l'obtenció del carnet de conductor de l'Àrea de Prestació Conjunta de València i de l'Àrea de Prestació Conjunta del Camp de Morvedre.  
Les proves es realitzaran el dia, hora i lloc referenciats en l'apartat A) de l'annex d'esta resolució.   
  
  
Segon  
El tribunal qualificador està compost pels membres relacionats en l'apartat B) de l'annex d'esta resolució.  
  
Tercer  
Les sol·licituds poden presentar-se entre els dies 11 al 30, ambdós inclosos, del mes immediatament anterior a la data d'examen en el Registre de l'Agència Valenciana de Mobilitat o per qualsevol de les formes establides en l'article 1 del Decret 130/1998, de 8 de setembre, del Consell de la Generalitat Valenciana. Les sol·licituds que es presenten a través de les oficines de correus han d'entregar-se en sobre obert perquè puguen ser segellades pel funcionari de correus abans de ser certificades.  
  
Quart. Admissió a les proves  
1. Coneixement del castellà per als aspirants que no tinguen la nacionalitat espanyola:  
Els aspirants que no tinguen la nacionalitat espanyola i que per l'origen no es desprenga el coneixement del castellà han d'acreditar-ne el coneixement per mitjà del certificat de Nivell Bàsic d'Espanyol expedit per les Escoles Oficials d'Idiomes, o bé tindre una titulació acadèmica espanyola expedida per l'òrgan oficial competent en el territori espanyol.  
2. Per a ser admés a les proves, el personal aspirant ha de tindre, a més, els requisits següents:  
a) Tindre el carnet de conduir del tipus B+BTP o superior o homologats.  
b) Haver abonat els drets d'examen.  
3. Una vegada superades les proves per a l'obtenció del carnet de conductor de les distintes Àrees de Prestació Conjunta, així com per a la renovació, s'ha d'acreditar que no té antecedents penals per mitjà del certificat corresponent expedit pel Ministeri de Justícia.  
  
  
Quint. Documentació que ha d'adjuntar a la sol·licitud  
a) Una fotocòpia compulsada del Document Nacional d'Identitat.  
  
b) Una fotocòpia compulsada del permís de conduir.  
c) Una foto grandària carnet.  
d) Autorització per a sol·licitar el certificat que acredite no tindre antecedents penals, emés pel Ministeri de Justícia.  
e) Un exemplar per a l'administració de l'imprés de pagament dels drets d'examen, amb la certificació mecànica o firma autoritzada de l'entitat financera col·laboradora.  
  
Sext  
El procediment i terminis per a l'exposició de llistes provisionals i definitives, el desenrotllament, contingut i programa de les proves, així com els resultats dels exàmens, s'ajustaran al que disposa l'annex I de la Resolució de 30 de març de 1998, de la Direcció General de Transports, per la qual s'establixen les bases de les proves per a l'obtenció del carnet de conductor de taxi en les Àrees de Prestació Conjunta existents a la Comunitat Autònoma Valenciana.  
  
Sèptim  
Les proves consistixen en la contestació de 50 preguntes tipus test.  
  
La composició de l'examen per matèries és la següent:  
Bloc A: 15 preguntes.  
Bloc B: 10 preguntes.  
Bloc C: 25 preguntes.  
Per a superar les proves s'han d'haver contestat correctament almenys un 50% del nombre de preguntes per a les matèries dels blocs A, B i C.  
  
Octau. Llista d'aprovats.  
1. Les llistes provisionals de les persones que superen les proves seran exposades en el tauler d'anuncis i pàgina web , de l'Agència Valenciana de Mobilitat. Els examinats disposaran de 15 dies per a presentar per escrit les al·legacions o reclamacions que consideren oportunes.  
2. El tribunal elaborarà la relació definitiva de les persones que hagen superat les proves, la qual servirà per a expedir el carnet de conductor de Taxi de l'Àrea de Prestació Conjunta corresponent, tot això de conformitat amb el que establixen els punts F3 i F4 de l'annex I de la Resolució de 30 de març de 1998, dictada per la Direcció General de Transports (DOGV núm. 3233, de 30 d'abril).  
La present convocatòria i tots els actes administratius que s'en deriven podran ser impugnats en els casos i en la forma establida en l'article 4.5 dels Estatuts de l'Entitat Pública de Transport Metropolità de València, aprovats per Acord del Consell de la Generalitat Valenciana, de 5 d'octubre de 2001 i en els articles 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Tot això sense perjuí que puguen exercir-se qualssevol altres recursos que es creguen oportuns.  
  
  
  
ANNEX  
  
A) Realització de l'examen  
  
Dia: 28 de juliol de 2012.  
Hora de començament: 9 del matí.  
Lloc: Edifici Centre Rector.  
Av. Leonardo da Vinci, núm. 48.  
València Parc Tecnològic.  
46857 Paterna.  
  
B) Composició del tribunal qualificador  
  
Tribunal titular:  
President: F. José Moltó Orduña, cap de l'Àrea Econòmica Administrativa de l'Agència Valenciana de Mobilitat.  
Secretària: Elena Gil Valdés, assessora jurídica de l'Agència Valenciana de Mobilitat.  
Vocal: Adela Juan Navarro, assessora jurídica de l'Agència Valenciana de Mobilitat.  
Tribunal suplent:  
President: Gregorio Haro Javaloyes, cap de l'Àrea de Sistemes de Peatge, Comunicacions i Informàtica de l'Agència Valenciana de Mobilitat.   
Secretari: Javier Amo López, responsable del Departament de Comptabilitat de l'Agència Valenciana de Mobilitat.   
Vocal: Julio Rubio Tendero, Àrea d'Estudis i Planificació de l'Agència Valenciana de Mobilitat.   
  
Burjassot, 29 de maig de 2012.- La directora: Mar Martínez Aparicio.